Eero Hynninen

Eero Gunnar Antero Hynninen (s. 19. huhtikuuta 1953 Pieksämäki) on suomalainen meloja.

Hynninen edusti Suomea Montréalin 1976 olympialaisissa. Hän karsiutui keräilyerissä kajakkinelosten 1 000 metrillä, jossa hänen kanssaan meloivat Ilkka Nummisto, Unto Elo ja Heikki Mäkelä. MM-kilpailuissa hän karsiutui keräilyerissä nelosten 1 000 metrillä vuonna 1973.

Seuratasolla 190-senttinen ”Epo” Hynninen edusti Mikkelin Melojia, jonka puheenjohtajanakin hän myöhemmin toimi. Hän voitti yhteensä 15 Suomen mestaruutta eri luokissa.

Eero Hynninen on ammatiltaan liikunnanopettaja. Hänen veljensä Esko Hynninen on pelannut jalkapalloa SM-sarjassa.

Lähteet 
 

Suomalaiset melojat
Suomalaiset opettajat
Vuonna 1953 syntyneet
Elävät henkilöt